b"\n_START_ARTICLE_\nMagnus F\xc3\xa8lix Ennodi\n_START_SECTION_\nBiografia\n_START_PARAGRAPH_\nEls visigots van confiscar el patrimoni familiar. Es va educar a Mil\xc3\xa0. Es va veure abocat a fer un matrimoni afortunat i es va casar amb una dona rica per\xc3\xb2 aviat Sant Epifani el va conv\xc3\xa8ncer de renunciar als b\xc3\xa9ns i abra\xc3\xa7ar la religi\xc3\xb3 i fou ordenat ardiaca i la seva muller ingress\xc3\xa0 en un convent._NEWLINE_La seva feina fou destacada i el 511 fou nomenat bisbe de Pavia. El 514 fou enviat pel papa Hormisdes I a Constantinoble (junt amb Fortunat bisbe de Cat\xc3\xa0nia i altres) per combatre els progressos de l'heretgia eutiquiana, per\xc3\xb2 no va tenir \xc3\xa8xit perqu\xc3\xa8 l'emperador donava suport a les tesis eutiquianes. Hi va tornar el 517 junt amb Peregr\xc3\xad, bisbe de Misenum, portant una confessi\xc3\xb3 de fe que les esgl\xc3\xa9sies orientals havien de subscriure, per\xc3\xb2 l'emperador Anastasi I el va fer fora i el va embarcar en un vaixell en mal estat amb prohibici\xc3\xb3 de tocar terres de l'Imperi; per\xc3\xb2 va poder arribar a lloc segur i tornar a la seva di\xc3\xb2cesi on va morir el 17 de juliol del 521."